Source: https://www.roznava.sk/rekonstrukcia-strechy-bytoveho-domu---sikma-strechagfgfg
Timestamp: 2019-11-13 23:43:48+00:00
Document Index: 15987300

Matched Legal Cases: ['§ 117', '§ 5', '§ 5', '§ 80', '§ 18', '§ 80']

4785/2018-49095-VYST-An Mgr. Angyalová I./7773259
Stavebné bytové družstvo Rožňava, so sídlom Budovateľská č. 49, 048 01 Rožňava podala dňa 17.09.2018 na tunajšom stavebnom úrade návrh na vydanie kolaudačného rozhodnutia pre stavbu „Rekonštrukcia strechy bytového domu - šikmá strecha“ na Ulici edelényskej č. 34, 36, súp. č. 1989, nachádzajúci sa na pozemku parc. č. KN-C 4037/3 v k. ú. Rožňava. Stavba bola povolená stavebným povolením č. 565/2018-2058-VYST-An zo dňa 16.01.2018, ktoré nadobudlo právoplatnosť dňa 20.02.2018. Dňom podania návrhu na vydanie kolaudačného rozhodnutia bolo konanie začaté.
Mesto Rožňava, ako príslušný stavebný úrad podľa § 117 ods. (1) zákona č. 50/1976 Zb. o územnom plánovaní a stavebnom poriadku v platnom znení (ďalej „stavebný zákon“), v nadväznosti na § 5 písm. a) zákona č. 608/2003 Z. z. o štátnej správe pre územné plánovanie stavebný poriadok a bývanie v platnom znení, v spojení §§ 5, 13 zákona č. 369/1990 Zb. o obecnom zriadení v platnom znení, v súlade s ustanovením § 80 stavebného zákona a § 18 ods. (3) zákona č. 71/1967 o správnom konaní (ďalej „správny poriadok“) upovedomuje o začatí kolaudačného konania všetkých známych účastníkov a súčasne
05.11.2018 o 10.00 hod.
so zrazom pozvaných na mieste stavby, Ulica edelényska č. 34, 36 v Rožňave.
Účastníci konania a dotknuté orgány štátnej správy podľa § 80 ods. (2) stavebného zákona môžu uplatniť svoje pripomienky a námietky najneskôr pri ústnom pojednávaní, inak sa na ne neprihliadne.
Touto verejnou vyhláškou, ktorou sa doručuje oznámenie o začatí kolaudačného konania a nariadenie miestneho šetrenia a ústneho pojednávania vlastníkom bytov a nebytových priestorov bytového domu na Ulici edelényskej č. 34, 36 a tiež ostatným účastníkom stavebného konania, ktorí môžu byť stavbou priamo dotknutí tým, že majú vlastnícke alebo iné práva k pozemkom a stavbám na nich, resp. vlastníci susedných pozemkov a stavieb - oznámenie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 10. 10. 2018 Mgr. Iveta Angyalová, Odbor výstavby, ÚP, ŽP a PK, Mestský úrad v Rožňave
Publikované: 10.10.2018 14:11 hod.